JMART บวกกว่า 4% โบรกฯเคาะเป้า 12.40 บ. เก็งผลงานไตรมาส 3 โตกระฉูด
JMART บวกกว่า 4% โบรกฯเคาะเป้า 12.40 บ. เก็งผลงานไตรมาส 3 โตกระฉูด ล่าสุดอยู่ที่ 9.65 บาท บวก 0.40 บาท หรือ 4.32% มูลค่าซื้อขาย 74.13 ล้านบาท
JMART บวกกว่า 4% โบรกฯเคาะเป้า 12.40 บ. เก็งผลงานไตรมาส 3 โตกระฉูด ล่าสุดอยู่ที่ 9.65 บาท บวก 0.40 บาท หรือ 4.32% มูลค่าซื้อขาย 74.13 ล้านบาท
18 ต.ค. 2562

ผู้สื่อข่าวรายงานว่า ราคาหุ้น บริษัท เจ มาร์ท จำกัด (มหาชน) หรือ JMART ล่าสุด ณ เวลา 15.20 น. อยู่ที่ 9.65 บาท บวก 0.40 บาท หรือ 4.32% สูงสุดที่ 9.70 บาท ต่ำสุดที่ 9.20 บาท ด้วยมูลค่าซื้อขาย 74.13 ล้านบาท

โดย บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น JMART ประเมินราคาเป้าหมาย 12.40 บาท/หุ้น ประเมินกำไรสุทธิไตรมาส 3/62 ที่ระดับ 150.3 ล้านบาท ทำจุดสูงสุดใหม่รายไตรมาสตั้งแต่เข้าตลาดฯ เติบโตก้าวกระโดด 5,637% เมื่อเทียบจากปีก่อน และเพิ่มขึ้น 10% เมื่อเทียบจากไตรมาสก่อน นำโดย JMT (ถือหุ้น 55.8%) จากพอร์ตหนี้เสียบางส่วนตัดเงินลงทุนหมด ส่งกำไรให้ JMART สูงถึง 98 ล้านบาท และ SINGER นำเงินเพิ่มทุนไปต่อยอด ปล่อยสินเชื่อจำนำทะเบียนรถยนต์เต็มไตรมาส คาดส่วนแบ่งกำไร 17.2 ล้านบาท
ทั้งนี้หากกำไรไตรมาส 3/62 ออกมาตามคาด รวมกำไรช่วง 9 เดือนแรกของปี 2562 จะมีสัดส่วนเท่ากับ 78% ของประมาณการทั้งปี ในขณะที่แนวโน้มกำไรไตรมาส 4/62 มีโอกาสเป็นไตรมาสที่ดีที่สุดของปี จึงเริ่มเห็น Upside risk ของฐานกำไรปี 2562